Inge Bråten

Inge Vidar Bråten (født 31. juli 1948 på Rena, død 13. april 2012) var en norsk langrennstrener. Fra 2010 var han også ekspertkommentator for TV-kanalen Eurosport.

Bråten var landslagssjef og trener for det norske herrelandslaget fra 1990 til 1994, og det svenske landslaget fra 2005 til 2007. I hans tid som hovedtrener tok norske utøvere 15 OL- og VM-gull: tre i VM 1991, fem i OL 1992, fire i VM 1993 og tre i OL 1994. Vegard Ulvang, Bjørn Dæhlie og Thomas Alsgaard var blant de mest fremtrendende løperne under Bråtens ledelse. Bråten var også landslagstrener i Canada og Sveits.

Han døde 13. april 2012 etter et kort sykleie.

 Referanser 
nrk.no (13. april 2012): Inge Bråten er død

Kategori:Norske langrennstrenere
Kategori:Ekspertkommentatorer (sport)
Kategori:Personer fra Åmot kommune